Той смята, че ролята на президентската власт е много важна в тази ситуация – тя трябва да произвежда стабилност, да бъде онази институция, която да обере властовия вакуум. „Президентът пропусна шанса си да завърши мандата си по един убедителен начин с бавенето на нещата. Почти сигурно е, че ще имаме служебно правителство. В момента от една страна имаме правителство в оставка, на което му се ще да не е на власт, или поне такива са знаците, от друга страна имаме проблеми, които трябва да се решават, не е ясно кой ще ги решава и кой ще носи отговорност“, добави политологът.